Xalqaro reyting va indekslarda Oʻzbekiston Respublikasining oʻrnini yaxshilashga oid chora-tadbirlarni tizimlashtirish toʻgʻrisida
(decree, 2024-06-20)

Iqtisodiy va siyosiy-huquqiy xalqaro reyting va indekslarda Oʻzbekiston Respublikasining oʻrnini yaxshilash, bu borada mutasaddi vazirlik va idoralarning faoliyatini samarali muvofiqlashtirish, xalqaro maydonda mamlakatimiz mavqeyini yanada yuksaltirish, xorijiy reyting agentliklari bilan hamkorlikni tizimli ravishda amalga oshirish, masʼul davlat organlari rahbarlariga yuklatilgan vazifalarni oʻz vaqtida va sifatli bajarilishida ularning shaxsiy javobgarligini kuchaytirish maqsadida: 1. Ustuvor xalqaro reyting va indekslarni kompleks ravishda koʻrib chiqish va yaxshilash borasida ijro samaradorligini oshirish hamda mutasaddi vazirlik va idoralar tomonidan olib borilayotgan tegishli chora-tadbirlarni tizimli muvofiqlashtirish lozimligini inobatga olgan holda: Ustuvor xalqaro reyting va indekslar bilan ishlashni muvofiqlashtirish boʻyicha komissiya (keyingi oʻrinlarda — Komissiya) 1-ilovadagi tarkibga muvofiq tuzilsin; Oʻzbekiston Respublikasi Moliya vazirligi tuzilmasiga xalqaro reyting va indekslar bilan ishlash boʻyicha masʼul boʻlgan Oʻzbekiston Respublikasi moliya vaziri oʻrinbosari (keyingi oʻrinlarda — moliya vaziri oʻrinbosari) lavozimi kiritilsin; Oʻzbekiston Respublikasi Moliya vazirligi tuzilmasida boshqaruv xodimlarining soni qoʻshimcha 10 ta shtat birligidan iborat Xalqaro reyting va indekslar bilan ishlash boshqarmasi (keyingi oʻrinlarda — Boshqarma) tashkil etilsin va yuqori malakali kadrlar bilan toʻldirilishi taʼminlansin. 2. Belgilab quyilsinki: a) Komissiya xalqaro reyting va indekslarda Oʻzbekiston Respublikasining oʻrnini yaxshilash boʻyicha ishlarni amalga oshirish doirasida: Xalqaro reyting va indekslar bilan ishlash boʻyicha respublika kengashining (keyingi oʻrinlarda ― Kengash) ishini tashkil etishga koʻmaklashadi; Kengash yigʻilishlari oraligʻida mutasaddi vazirlik va idoralar tomonidan maqsadli koʻrsatkichlarga erishish borasida amalga oshirilayotgan ishlarni muvofiqlashtirib boradi; tegishli qarorlar qabul qiladi va ularning ijrosini vazirlik hamda idoralar tomonidan sifatli va toʻliq bajarilishini taʼminlaydi, shuningdek ularning oylik hisobotlarini eshitadi; Kengash kotibiyatiga amalga oshirilgan ishlar yuzasidan davriy hisobot taqdim etadi; b) moliya vaziri oʻrinbosari adliya vazirining tegishli oʻrinbosari bilan birgalikda: xalqaro reyting va indekslarda Oʻzbekiston Respublikasining oʻrnini yaxshilash borasida mutasaddi vazirlik va idoralarning muvofiqlashtirilgan oʻzaro hamkorligini, ularga yuklatilgan vazifalarni samarali va sifatli bajarish uchun uslubiy va konsultativ yordam koʻrsatishni taʼminlaydi; Oʻzbekiston Respublikasi Vazirlar Mahkamasining yigʻilishlarida, shu jumladan Rayosat majlislarida, mutasaddi vazirlik va idoralar tomonidan xalqaro reyting va indekslarda Oʻzbekiston Respublikasining oʻrnini yaxshilash borasida amalga oshirilayotgan ishlar ahvolini tanqidiy koʻrib chiqish boʻyicha takliflar beradi; v) Boshqarma va Adliya vazirligining Xalqaro reyting va indekslar bilan ishlash boshqarmasi Komissiya ishchi organlari boʻlib, mutasaddi vazirlik va idoralarning xalqaro reyting va indekslar bilan ishlash faoliyatini samarali tashkil etadi va zarur maʼlumotlarni umumlashtiradi, bu borada quyidagi vazifalarni amalga oshiradi: mutasaddi vazirlik va idoralardan zarur boʻlgan maʼlumotlarni soʻrab oladi, amalga oshirilayotgan chora-tadbirlarning natijadorligi yuzasidan axborot-tahliliy materiallar tayyorlaydi va Komissiyaga taqdim qiladi; xalqaro reyting va indekslarni eʼlon qiluvchi tashkilotlar, reyting agentliklari, mahalliy hamda xalqaro ekspert, konsultant va mutaxassislar bilan toʻgʻridan-toʻgʻri ishlaydi, shu jumladan, ularni respublikaga taklif qiladi va olib borilayotgan islohotlar koʻlami bilan yaqindan tanishtiradi, chet elda sohaga oid tadbirlarda mutaxassislar ishtirokini, davra suhbatlari, xalqaro forum va konferensiyalarni tashkillashtirib boradi; Oʻzbekiston Respublikasi Prezidenti Administratsiyasining Xalqaro reytinglar bilan ishlash va “Elektron hukumat” tizimini joriy etish ishlarini muvofiqlashtirish shuʼbasi bilan ustuvor xalqaro reyting va indekslarda Oʻzbekiston Respublikasining oʻrnini yaxshilash uchun kompleks chora-tadbirlarni belgilash yuzasidan yaqindan hamkorlik qiladi; tegishli takliflarni ishlab chiqadi hamda ularni koʻrib chiqish uchun Komissiyaga kiritadi; g) xalqaro reyting va indekslarning maʼlumot bazalaridan foydalanish, zarur axborot materiallarini olish, ushbu reyting va indekslardagi Oʻzbekiston Respublikasining oʻrnini yaxshilash boʻyicha xalqaro reyting agentliklari hamda xalqaro ekspert, konsultant va mutaxassislarni jalb qilish bilan bogʻliq xarajatlarni qoplash Oʻzbekiston Respublikasi Vazirlar Mahkamasining zaxira jamgʻarmasi mablagʻlari hisobidan amalga oshiriladi. 3. Mutasaddi vazirlik va idoralarning birinchi rahbarlari: tegishli xalqaro reyting va indekslar boʻyicha belgilangan maqsadli koʻrsatkichlarga erishishda shaxsan masʼul etib belgilansin; ikki hafta muddatda joriy yilning 1-sentabriga qadar amalga oshiriladigan chora-tadbirlar dasturini ishlab chiqsin va Komissiyaning ishchi organiga taqdim etsin. 4. Oʻzbekiston Respublikasi Prezidentining ayrim hujjatlariga 2-ilovaga muvofiq oʻzgartirishlar va qoʻshimchalar kiritilsin. 5. Vazirlik va idoralar bir oy muddatda oʻzlari qabul qilgan normativ-huquqiy hujjatlarni ushbu Farmonga muvofiqlashtirsin. 6. Oʻzbekiston Respublikasi Moliya vazirligi Adliya vazirligi bilan birgalikda bir oy muddatda qonun hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 7. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti Administratsiyasi rahbari Z.Sh. Nizomiddinov va Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. J.A. Qoʻchqorov — Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari ― Iqtisodiy taraqqiyot va kambagʻallikni qisqartirish vaziri, komissiya raisi M.P. Olloyorov — Oʻzbekiston Respublikasi Prezidenti Administratsiyasi Huquqiy ekspertiza va komleks tahlil departamenti rahbarining oʻrinbosari, komissiya raisining oʻrinbosari S.S. Safoyev — Oʻzbekiston Respublikasi Oliy Majlisi Senati Raisining birinchi oʻrinbosari B.T. Isakov — Oʻzbekiston Respublikasi Oliy sudi raisi oʻrinbosari E.T. Yuldashev — Oʻzbekiston Respublikasi Bosh prokurori oʻrinbosari I.G. Nikonov — Oʻzbekiston Respublikasi Prezidenti Administratsiyasi shoʻba mudiri B.E. Zaxidov — Oʻzbekiston Respublikasi Markaziy bank Raisining birinchi oʻrinbosari L.Sh. Kudratov — Oʻzbekiston Respublikasi Investitsiyalar va tashqi savdo vazirining birinchi oʻrinbosari B.A. Begalov — Oʻzbekiston Respublikasi Davlat statistika qoʻmitasi raisi Sh.Sh. Sharaxmetov — Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi raisi S.X. Bekenov — Oʻzbekiston Respublikasi Davlat aktivlarini boshqarish agentligi direktori Lavozimi boʻyicha — Iqtisodiy taraqqiyot va kambagʻallikni qisqartirish vazirining oʻrinbosari B.T. Kuchkarov — Oʻzbekiston Respublikasi adliya vazirining oʻrinbosari O.R. Isakov — Oʻzbekiston Respublikasi moliya vaziri oʻrinbosari A.I. Ikramov — Oʻzbekiston Respublikasi Savdo-sanoat palatasi raisi Lavozimi boʻyicha — Oʻzbekiston Respublikasi Moliya vazirligi xalqaro reyting va indekslar bilan ishlash boshqarmasi boshligʻi, komissiya kotibi Lavozimi boʻyicha — Oʻzbekiston Respublikasi Adliya vazirligining Xalqaro reyting va indekslar bilan ishlash boshqarmasi boshligʻi, komissiya kotibi 1. Oʻzbekiston Respublikasi Prezidentining 2018-yil 21-sentabrdagi PF-5544-son “2019 — 2021-yillarda Oʻzbekiston Respublikasini innovatsion rivojlantirish strategiyasini tasdiqlash toʻgʻrisida”gi Farmoni 3-ilovasining rus tilidagi matnida: a) quyidagi mazmundagi 41 va 42-pozitsiyalar bilan toʻldirilsin: “ 41. Voice and Accountability Index Indeks golosa i otvetstvennosti Indikatori gosudarstvennogo upravleniya Vsemirnogo banka 2,46 Kabinet Ministrov Agentstvo informatsii i massovix kommunikatsiy, Minyust, NSPCh, TPP 76,0 42. Control of Corruption Borba s korrupsiyey Indikatori gosudarstvennogo upravleniya Vsemirnogo banka 8,65 Genprokuratura Minyust, SGB, MVD 77,0 ”; b) 38-pozitsiya quyidagi tahrirda bayon etilsin: “ 38. Intensity of local competition Intensivnost mestnoy konkurensii Dannie Vsemirnogo ekonomicheskogo foruma - Antimonopolniy komitet Minekonomprom, TPP 75,0 ”. 3. Oʻzbekiston Respublikasi Prezidentining 2017-yil 18-martdagi PQ-2847-son “Moliya organlari faoliyatini yanada takomillashtirish chora-tadbirlari toʻgʻrisida”gi qarori 2-ilovasining rus tilidagi matni quyidagi bloklar bilan toʻldirilsin: “ 5. Oʻzbekiston Respublikasi Prezidentining 2019-yil 5-fevraldagi PQ-4160-son “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida”gi qarorida: a) 7-banddagi “Oʻzbekiston Respublikasi Prezidenti huzuridagi Loyiha boshqaruvi milliy agentligi” degan soʻzlar “Oʻzbekiston Respublikasi Iqtisodiyot va sanoat vazirligi” degan soʻzlar bilan almashtirilsin; b) 2-ilovaning rus tilidagi matni “Otvetstvennoye ministerstvo, vedomstvo” ustunidagi “NAPU” degan soʻz “Minekonomprom” degan soʻz bilan almashtirilsin.